Kinetinės energijos regeneravimo sistema
KERS (angl. Kinetic Energy Recovery Systems) – sistema, kuri sukaupia stabdymo metu išsiskleidžiančią energiją, o ši vėliau gali būti panaudota padidinti bolido variklio galią. Energija gali būti kaupiama kaip mechaninė energija (naudojant smagračius) arba kaip elektros energija (naudojant baterijas ar didelės talpos kondensatorius). Šiuo metu ši sistema yra naudojama Formulės 1 boliduose, o vėliau tikimasi, kad ji bus panaudota tobulinant ir įprastus miesto automobilius. Sistemos pirmtaką sugalvojo JAV nobelio premijos laureatas fizikas Richard Feynmanas XX a. šeštame dešimtmetyje.